Դեռևս 19-րդ դարի վերջին Ադրբեջանը սկսեց հրապուրել ու հետաքրքրել բրիտանացիներին, որոնք այդ երկրից հեռացան` այնտեղ վերադառնալով արդեն անկախութ յան հռչակումից հետո: Ամեն կերպ աջակցելով ադրբեջանական ազգայնական ուժերին, հենց բրիտանացիները նպաստեցին, որ գնդակահարվեն Ստեփան Շահումյանն ու Բաքվի կոմունայի կոմիսարները, այն բոլշևիկներն ու նրանց աջակցող ուժերը, որոնք հայտնվեցին բրիտանացիների և ազերիների լարած թակարդի մեջ: Սակայն 1918-ից հետո բրիտանացիներին չհաջողվեց գերիշխանություն հաստատել այստեղ, որովհետև 1921-ին Ադրբեջանը հռչակվեց խորհրդային: Իսկ հիմա ոչ միայն բրիտանացիներն այստեղ են, այլև ահռելի ներդրումներ են անում ադրբեջանակն նավթային տնտեսության մեջ: Դրա վառ ապացույցներից մեկն էլ օրերս կնքված պայմանագիրն է, որը Բաքվում կոչել են «Դարի պայմանագիր»: